# Ernest Garcia Lledó

Ernest Garcia Lledó (Xàtiva, la Costera, 21 d'abril de 1965) és un pintor valencià. Va estudiar a la Facultat de Sant Carles de la Universitat Politècnica de València i es va llicenciar en Belles Arts en l'especialitat de dibuix. Va cursar també estudis d'electrografia, Copy‑Art i Art efímer. Exerceix com a professor d'ensenyament secudari en l'especialitat de dibuix a l'IES Josep de Ribera, de Xàtiva.
Ha exposat en centres culturals i galeries de Madrid, València, Xàtiva, Burjassot, Quart de Poblet, Ontinyent, Alzira i Benidorm d'entre altres. A més a més, ha estat present en exposicions col·lectives molt significatives com ara el XIV Saló de Primavera València (1987), la I Biennal de Copy‑Art a l'ambaixada espanyola de París (1989), la I Biennal Internacional Terra d'Aqua a Vercelli (Itàlia, 1996), la de Tiringham Art Gallery a Boston (Massachusetts, EUA), i la de Ritha Sol Gallery a Santa Fe (Nou Mèxic, EUA), totes dues l'any 1999, la d'obra gràfica a la Biblioteca Nacional d'Espanya (Madrid, 2002) i d'altres. També ha exposat en el Centre Cultural Nou d'Octubre, de València, en un homenatge a Vicent Andrés i Estellés.
Té obra adquirida per la Biblioteca Nacional i també, en exposició permanent, per la Catedral de València, per la Col·legiata de Xàtiva, així com per diversos ajuntaments i col·leccions privades. Ha obtingut, entre altres premis i mencions, el de pintura de la Fira d'Agost de Xàtiva, el del Rotary Club de Xàtiva, o el Diez de Arte de València. Com a gravador ha col·laborat en carpetes com ara 650 Aniversari del Títol Xàtiva Ciutat (1999), Escoles en Valencià (2001), Tirant a Blanc (2005) i Crema de Xàtiva 1707-2007.
És membre del grup TAB (Tirant a Blanc).

## Referències

* 1 2 «Article sobre l'exposició Raíces a Alzira: La exposición de García Lledó se cierra el domingo» (en castellà). Las Provincias, 21-03-2006. [Consulta: 20 juny 2011].
* 1 2 «La mostra "Entre el caos i l'ordre" obri demà la temporada d'exposicions del Palau de la Música». Nota de premsa. Europa Press, 06-09-2005. [Consulta: 20 juny 2011].
* ↑ «IES Josep de Ribera». Arxivat de l'original el 2017-11-12. [Consulta: 30 desembre 2015].
* ↑ Alonso, Virginia. «¿Ordenados o caóticos?, ressenya d'exposició col·lectiva al Palau de la Música de València» (en castellà). 20 minutos (València), 07-09-2005. [Consulta: 20 juny 2011].
* 1 2 «Una mujer que padece espina bífida inspira una exposición» (en castellà). Las Provincias, 09-06-2011. [Consulta: 20 juny 2011].
* ↑ «El artista de Xàtiva Ernesto Garcia Lledó realiza las pinturas de la nueva capilla de los mártires en la catedral» (en castellà). archivalencia.org, 26-04-2001. Arxivat de l'original el 2 d’abril 2007. [Consulta: 20 juny 2011].
* ↑ «Obres d'Ernesto Garcia exposades a la Seu de Xàtiva» (en castellà). Visita Virtual de la Seu de Xàtiva. seudexativa.org. Arxivat de l'original el 4 de juliol 2008. [Consulta: 20 juny 2011].
* ↑ «Basilica de Santa María de Xàtiva» (en castellà). [Consulta: 20 juny 2011].
* ↑ «Exposicion Lucrecia y lo efimero» (en castellà). Ajuntament d'Utiel. [Consulta: 20 juny 2011].

## Enllaços externs

* «Biografia i obres de l'autor» (en castellà). artelista.com. [Consulta: 20 juny 2011].
* «Biografia i obres de l'autor» (en castellà). openart.com. [Consulta: 20 juny 2011].
* «Cartell del Corpus 2009 de Xàtiva, de l'autor». portaldexativa.es, 2009. Arxivat de l'original el 22 de desembre 2009. [Consulta: 20 juny 2011].